
Se aprobă și se prezintă Parlamentului spre examinare proiectul de lege pentru modificarea Legii nr. 29/2018 privind delimitarea proprietății publice (îmbunătățirea cadrului normativ în domeniul delimitării bunurilor imobile)





Prim-ministru					VASILE TOFAN












Aprobat în ședința Guvernului din __________________ 2026
Decizia protocolară nr.________/2026

Proiect 

PARLAMENTUL REPUBLICII MOLDOVA

L E G E

pentru modificarea Legii nr. 29/2018 privind delimitarea proprietății publice (îmbunătățirea cadrului normativ în domeniul delimitării bunurilor imobile).

Parlamentul adoptă prezenta lege organică.

Art. I. – Legea nr. 29/2018 privind delimitarea proprietății publice (Monitorul Oficial al Republicii Moldova, 2018, nr. 142–148, art. 279), cu modificările ulterioare, se modifică după cum urmează:

1. la articolul 9, aliniatul (2) litera i), textul „(de la 35 kV şi mai mare)” se substitue cu textul „(de la 110 kV şi mai mare)”.

2. la articolul 14, litera b) va avea următorul cuprins:  
„b) procesul de inventariere și delimitare a proprietăţii publice de stat, selectarea executanților lucrărilor de delimitare selectivă pentru bunurile imobile din administrarea sa, inclusiv în cazul terenurilor proprietate publică afectate de lucrări declarate de utilitate publică, în sensul Legii exproprierii pentru cauză de utilitate publică nr. 488/1999.”

3. Articolul 141 se completează cu litera c) cu următorul cuprins:
„c) asigură selectarea executanților lucrărilor de delimitare masivă a bunurilor imobile proprietatea statului și a unităților administrativ-teritoriale, în baza Programului de stat pentru delimitarea bunurilor imobile, aprobat de Guvern.”   

4. la articolul 15, litera d) va avea următorul cuprins:  
„d) asigură procesul de inventariere și delimitare a proprietăţii publice de stat, inclusiv selectarea executanților lucrărilor de delimitare selectivă, pentru bunurile imobile din administrarea sa.”

5. la articolul 17, se completează cu aliniatul (3) cu următorul cuprins:
„(3) Terenul aferent pilonilor liniilor de transport electric de tensiune înaltă (pînă la 110 kV) nu se supun procedurii de delimitare, fiind instituit dreptul de folosință asupra acestora, în condițiile Capitolului XI din Legea nr. 164/2025 cu privire la energia electrică.” 

6. la articolul 21:
1) la aliniatul (3):
a) la litera a), cuvintele „organul abilitat cu funcții de implementare a politicii de stat în domeniul delimitării bunurilor imobile” se substitute cu cuvintele „organul abilitat cu funcții de elaborare a politicii de stat în domeniul cadastrului şi organizării teritoriului”.
b) litera b), va avea următorul cuprins: 
b) autorităţile administraţiei publice centrale de specialitate, pentru delimitarea în mod selectiv a terenurilor proprietate publică a statului din administrarea sa, din contul surselor planificate în bugetul acestora sau obținute din alte surse legale” 
c) se completează cu liter d) cu următorul cuprins:
„d) expropriator, în sensul Legii exproprierii pentru cauză de utilitate publică nr. 488/1999, pentru delimitarea în mod selectiv a terenurilor proprietate publică a statului sau a unităților administrativ-teritoriale afectate de lucrări declarate de utilitate publică, din contul mijloacelor financiare prevăzute pentru realizarea proiectului respectiv sau din alte surse legale.”
2) la aliniatul (91) liter h), cuvîntul „agricole” se exclude;
[bookmark: _GoBack]3) se completează cu aliniatul (101) cu următorul cuprins:  
„(101) Dacă în procesul delimitării terenurilor executate în cadrul Programului de stat pentru delimitarea masivă a bunurilor imobile proprietate publică, reprezentantul autorității al administraţiei publice centrale de specialitate sau al autorității administraţiei publice locale, membru al comisiei de delimitare, notificat despre data convocării comisiei de delimitare, nu participă la ședința comisiei de delimitare, convocată în vederea coordonării materialelor de delimitare în modul stabilit de Guvern, adoptarea hotărârii de Guvern/deciziei consiliului local/hotărârii Adunării Populare a unității teritoriale autonome Găgăuzia, de aprobare a listelor bunurilor imobile proprietate publică, se efectuează fără coordonarea materialelor de delimitare de acest reprezentant.”

Art. II. - (1) Prezenta lege intră în vigoare la expirarea termenului de o lună de la data publicării în Monitorul Oficial al Republicii Moldova.
(2) Guvernul, în termen de 3 luni de la data intrării în vigoare a prezentei legi, va aduce actele sale normative în concordanță cu prezenta lege.


Vizează: 

Directorul general al Agenției Geodezie,                            
Cartografie și Cadastru			                                Ivan Danii		 

Secretarul general al Guvernului				Alexei Buzu

